kardosdrur/scandi-wiki huggingface dataset:
Gonzalo Rodríguez

Gonzalo Javier Rodríguez (født 10. april 1984 i Buenos Aires, Argentina) er en argentinsk fodboldspiller, der spiller som midterforsvarer hos San Lorenzo i sit hjemlands bedste liga. Han har tidligere optrådt for Villarreal i Spanien.

Landshold 
Rodríguez står noteret for syv kampe og én scoring for Argentinas landshold. Han debuterede for holdet i 2003 og deltog ved Confederations Cup 2005 i Tyskland, hvor argentinerne nåede finalen.

Eksterne henvisninger 

Fodboldspillere fra Argentina
Fodboldspillere fra San Lorenzo de Almagro
Fodboldspillere fra Villarreal CF
Fodboldspillere fra ACF Fiorentina
Personer fra Buenos Aires
Sonic the Hedgehog (Tv-serie)

Sonic the Hedgehog (af fans ofte kaldet: Sonic SatAM, da serien typisk blev sendt lørdag morgen ("Saturday morning")) er en Amerikansk tegnefilmserie lavet af DIC Entertainment i samarbejde med Sega of America og ABC Productions, og er baseret på videospilserien. Serien blev sendt i to sæsoner på ABC fra den 18. september 1993 til den 3. december 1994, og blev genudsendt i maj 1995.

Serien handler om den kendte spilfigur, Sonic the Hedgehog som sammen med en stor klan af frihedskæmpere prøver at befri verden fra den onde Dr.Robotnik. (Robotson i den danske oversættelse.)
Dr.Robotnik som anførte kongerigets hær forrådte kongen og overtog på den måde verden. Dr. Robotnik gjorde alle indbyggere til sine slaver ve hjælp af sin Robotiziser som er i stand til at forvandle levende væsender til robotter. En af disse robotter er f.eks Sonic's onkel Chuck som blev forvandlet da Sonic var barn. Senere lykkedes det dog at få genskabt hans personlighed og frie vilje.

Sonic the Hedgehog havde mange nye figurer som ikke stammede fra de populære spil og som heller ikke kom til det efter (med undtagelser som Kameoer i Sonic Spinball). Nogle af disse figurer var blandt andet Prinsesse Sally, Bunnie Rabbot, Antoine, Dulcy og Rotor.

Der blev lavet 2 sæsoner af Sonic the Hedgehog og en 3. var planlagt men blev droppet til fordel for den meget populære serie Power Rangers der kørte samtidig. Senere blev der lavet en anden serie kaldet Sonic Underground, hvor man for første gang så Sonics bror, søster og mor. Sonic Underground havde dog næsten ikke noget med Sonic the Hedgehog serien at gøre og fokuserede meget mere på musik.

Serien kørte en periode på TV3 og havde dansk tale med kendisser som bl.a. Peter Mygind som Sonic. En lignende serie kaldet Adventures of Sonic the Hedgehog kørte tæt op af Sonic the Hedgehog og var kort sagt en mere børnevenlig serie hvor den mørke og dystre stemning var blevet tonet lidt ned, og delvis erstattet af humor.

Sonic the Hedgehog the Complete Series blev udgivet på DVD i 2007 i USA, men en dansk udgivelse er ikke blevet annonceret.

Serien havde en meget mørk og seriøs tone i kontrast til mange andre børneprogrammer der kørte på den tid.

Sonic the Hedgehog fik aldrig et spil bygget efter sig selvom der i en kort periode var et annonceret. Dog har fans lavet nogle som gratis kan hente på Internettet. Et af disse er spillet "Epoch".

Sonic the Hedgehog køre ikke længere på Dansk TV og ingen DVD'er eller VHS'er er blevet udgivet på dansk.

Eksterne henvisninger 
 

Sonic the Hedgehog
Animerede tv-serier
Slaget ved Mühlberg

Slaget ved Mühlberg i 1547 var et stort slag ved Mühlberg ved Elben i Kurfyrstendømmet Sachsen under Reformationen, hvor det tysk-romerske riges katolske fyrster ledet af Karl V overbevisende besejrede det schmalkaldiske forbund af protestantiske fyrster under Johan Frederik I af Sachsen. Det schmalkaldiske forbunds hærførere kunne ikke blive enige om nogen form for kamphandlinger på slagmarken og tillod dermed Karl V's styrker at løbe gennem forbundets forsvar.

Karl V var 47 år gammel på det tidspunkt og led af gigt. Han blev derfor båret til slaget i en bærestol og ikke på en storslået krigshest i moderne rustning som afbildet af hans hofmaler Tizian.

Slaget begyndte tidligt om morgenen. Karl V's styrker, som mestendels var spanske udskrevne samt lejesoldater, udnyttede en kraftig tåge til at angribe det schmalkaldiske forbund i flanken. Det kom fuldstændigt bag på de protestantiske tropper, og efter en symbolsk modstand flygtede de.

De kejserlige styrkers sejr førte til opløsningen af det schmalkaldiske forbund. Johan Frederik I blev tilfangetaget og arresteret. Ved den wittenbergske kapitulation få uger efter blev han nødsaget til at frasige sig sin fyrstelige værdighed og størstedelen af sit land til fordel for sin fætter Moritz af Sachsen.

Fodnoter

Eksterner henvisninger 
 Slaget ved Mühlberg – en analyse af slaget

Begivenheder i 1547
Tysk-romerske rige
Slag
Audi S3

Audi S3 er en kompakt sportsvogn fra Audi, og har fra introduktionen i 1999 og frem til foråret 2011 været det højeste udstyrsniveau i Audi A3-serien. Med introduktionen af Audi RS3 i foråret 2011 blev S3 det næsthøjeste udstyrsniveau i A3-serien.


8L (1999−2003) 

Den første generation af Audi S3 ydede ved hjælp af en firecylindret benzinmotor på 1,8 liter med turbolader og femventilteknik først 154 kW (210 hk). Kort efter faceliftet, som i første omgang også blev solgt med 210 hk, steg effekten til 165 kW (225 hk). Bilen fandtes kun som tredørs med sekstrins manuel gearkasse og quattro-firehjulstræk, og adskilte sig fra den normale A3 på følgende punkter:
 Modificerede kofangere foran og bag
 Bredere forskærme

 Tagkantspoiler
 Synligt udstødningsrør
 Quattro-firehjulstræk med Haldex-kobling
 Elektrisk justerbare Recaro-sportssæder
 Xenonforlygter

Tekniske specifikationer

8P (2006−2012)  

Den anden generation af Audi S3 yder 195 kW (265 hk). Siden faceliftet i april 2008 findes den både som tredørs (type 8P) og som femdørs med tilnavnet "Sportback" (type 8PA). Fra 4. kvartal 2008 findes den også med sekstrins automatisk dobbeltkoblingsgearkasse "S tronic".

Modellen er udstyret med en 2,0-liters firecylindret benzinmotor med direkte indsprøjtning og turbolader. Derudover er modellen standardudstyret med firehjulstrækket quattro, der ligesom på alle andre Audi-modeller med tværliggende motor tilkobles automatisk og har Haldex-kobling.

Det maksimale drejningsmoment er 350 Nm, accelerationen fra 0 til 100 km/t sker på 5,6−5,8 sekunder og topfarten er elektronisk begrænset til 250 km/t. Modellen bruger ca. 8,3−8,5 liter 98 oktan blyfri benzin og udleder 193−198 gram CO2 pr. 100 kilometer.

Audi S3 er standardudstyret med 18" alufælge på 225/40-dæk og er fra fabrikken også udstyret med bi-xenonforlygter og sidespejle i aluminiumsoptik som særlige kendetegn for Audis S-modeller.

Tekniske specifikationer

8V (2012−)  

På Paris Motor Show i september 2012 introduceredes den tredje generation af S3, baseret på A3 8V og i første omgang med tre døre.

Motoren er en 2,0-liters turboladet benzinmotor med en effekt på 221 kW (300 hk). Bilen er som standard forsynet med sekstrins manuel gearkasse og quattro-firehjulstræk, men fås mod merpris også med 7-trins S tronic-dobbeltkoblingsgearkasse.

Bilen kan bestilles fra slutningen af 2012, og kommer ud til forhandlerne i foråret 2013.

Tekniske specifikationer

Kilder 
 Instruktionsbog Audi S3, januar 1999

Eksterne henvisninger 

 Officielt websted

S3
Små mellemklassebiler
Biler introduceret i 1999
Biler fra 1990'erne
Biler fra 2000'erne
Biler fra 2010'erne
Fernando Cavenaghi

Fernando Ezequiel Cavenaghi (født 21. september 1983 i O'Brien, Argentina) er en argentinsk tdligere fodboldspiller. Han spillede i løbet af sin karriere blandt andet for russiske Spartak Moskva, Pachuca i sit hjemland, spanske Villarreal og på leje hos RCD Mallorca i Spanien.

Landshold 
Cavenaghi nåede gennem karrieren fire kampe for Argentinas landshold, som han debuterede for den 26. marts 2008 i en venskabskamp mod Egypten.

Eksterne henvisninger 
 

 Soccerbase.com spillerinfo

Fodboldspillere fra Argentina
Fodboldspillere fra Club Atlético River Plate
Fodboldspillere fra Girondins Bordeaux
Fodboldspillere fra RCD Mallorca
Fodboldspillere fra Sport Club Internacional
Fodboldspillere fra Villarreal CF
Fodboldspillere fra CF Pachuca
Fodboldspillere fra APOEL Nicosia FC
César Delgado

César Fabián Delgado Godoy (født 18. august 1981 i Rosario, Argentina) er en argentinsk fodboldspiller, der spiller som angriber hos den Primera División Argentina-klubben Central Córdoba. Han har tidligere spillet for blandt andet Cruz Azul og CF Monterrey i Mexico samt franske Olympique Lyon.

Med Olympique Lyon vandt Delgado i 2008 både det franske mesterskab samt pokalturneringen Coupe de France.

Landshold 
Delgado står (pr. marts 2018) noteret for 20 kampe og to scoringer for Argentinas landshold, som han debuterede for i 2003. Han var en del af den trup der vandt guld ved OL i Athen i 2004, og deltog også ved Copa América i 2004 samt Confederations Cup 2005.

Titler 

Ligue 1
 2008 med Girondins Bordeaux

Coupe de France
 2008 med Girondins Bordeaux

OL
 2004 med Argentina

Eksterne henvisninger 
 
 Soccerbase.com spillerinfo 

Fodboldspillere fra Argentina
Fodboldspillere fra Rosario Central
Fodboldspillere fra Olympique Lyon
Fodboldspillere fra Cruz Azul
Personer fra Rosario
Fodboldspillere fra C.F. Monterrey
Nuri Şahin

Nuri Şahin (født 5. september 1988 i Lüdenscheid, Vesttyskland) er en tysk/tyrkisk fodboldspiller, der spiller som midtbanespiller hos Borussia Dortmund. Her indledte han sin karriere, og han har desuden spillet for Feyenoord, Real Madrid og Liverpool F.C., inden han vendte tilbage til Borussia Dortmund.

Şahin blev købt af spanske Real Madrid i maj 2011 og skulle spille for klubben i sæsonen 2011/2012. Undervejs indgik klubben en lejeaftale, som betød at han skulle spille for engelske Liverpool i sæsonen 2012/2013. I lejekontrakten indgik ikke en friløbsklausul. Lejen var fastsat til €5 mio. Aftalen blev dog afbrudt, og Sahin blev i stedet udlejet til Borussia Dortmund for en periode på halvandet år. I aftalen var også en frikøbsklasul. Denne gang blev den så udløst og Şahin vendte tilbage til Dortmund.

I sin tid med Feyenoord vandt Şahin i 2008 den hollandske pokalturnering KNVB Cup.

Landshold 
Şahin står (pr. februar 2013) noteret for 38 kampe og to mål for Tyrkiets landshold, som han debuterede for den 8. oktober 2005 i et opgør mod Tyskland. Debutkampen blev en stor succes for den dengang kun 17-årige Şahin, der scorede det andet mål i den tyrkiske sejr på 2-1.

Titler 

 Hollandske Pokalturnering 2008 med Feyenoord
 Bedste spiller i Tysklands Bundesliga 2010-2011

Eksterne henvisninger 
 Şahins egen hjemmeside
 Fussballdaten.de spillerinfo

Kilder 

Fodboldspillere fra Tyrkiet
Fodboldspillere fra Tyskland
Fodboldspillere fra Real Madrid CF
Fodboldspillere fra Feyenoord Rotterdam
Fodboldspillere fra Liverpool F.C.
Fodboldspillere fra Borussia Dortmund
Personer fra Nordrhein-Westfalen
Altenau (Mühlberg)

Altenau er en bydel i Mühlberg ved Elben i den brandenburgske landkreis Elbe-Elster i Tyskland og ligger omkring fire kilometer sydøst for byen.

Kommuneinddeling 
 Altenau
 Boragk
 Wendisch Borschütz

Eksterne henvisninger 

Byer i Brandenburg
Brottewitz

Brottewitz er en bydel i Mühlberg ved Elben i den brandenburgske landkreis Elbe-Elster i Tyskland og ligger omkring tre kilometer nord for byen. Stedet huser cirka 400 indbyggere.

Eksterne henvisninger 

Byer i Brandenburg
Fichtenberg

Fichtenberg er en bydel i Mühlberg ved Elben i den brandenburgske landkreis Elbe-Elster i Tyskland og ligger omkring fem kilometer sydøst for byen.

Byer i Brandenburg
Koßdorf

Koßdorf er en bydel i Mühlberg ved Elben i den brandenburgske landkreis Elbe-Elster i Tyskland og ligger omkring otte kilometer nord for byen.

Byer i Brandenburg
Martinskirchen

Martinskirchen er en bydel i Mühlberg ved Elben i den brandenburgske landkreis Elbe-Elster i Tyskland.

Byer i Brandenburg
Riesa

Riesa er en by i landkreis Meißen i den tyske delstat Sachsen med omkring 35.508 indbyggere (per 2007). Den udgør et areal på 58,84 km² og ligger vest for Elben. Byen er blevet kendt for dens stålindustri og som sportsby.

I DDR tiden, var Riesa navnlig kendt som hjemsted for en af DDRs pastafabrikker (Riesa Nudeln). Der produceres stadigvæk pasta i byen. 

Siden 1994 har Riesa haft status som Große Kreisstadt i Sachsen.

Eksterne henvisninger 

Kommuner i Sachsen
Ivan Jensen

Tage Ivan Linde Jensen (født 10. november 1922 i København, død 26. januar 2009 i Trørød) var en dansk fodboldspiller. 

Jensen spillede i KFUM København (-1945), AB (1945-1949) Bologna (1949-1956) i italienske Serie A. 

Han debuterede på det danske landshold som 23-årig 1945 i en udekamp mod Norge. Han nåede 25 A-landskampe og to mål og var anfører i en kamp, nemlig hans 25. og sidste landskamp i Idrætsparken mod Sverige 1949. Jensen var med på Bronzeholdet ved OL i London 1948.

Efter sin tid i professionel fodbold blev han cand.mag. fra Københavns Universitet i 1968 og var i mange år gymnasielærer ved Lyngby Statsskole med speciale i Roms historie.

Eksterne henvisninger 
 
 

Fodboldspillere fra Danmark
Fodboldspillere fra Akademisk Boldklub
Fodboldspillere fra Bologna FC
Olympiske bronzemedaljevindere fra Danmark
Personer fra København
Medaljevindere fra Danmark ved sommer-OL 1948
Holländerwindmühle Koßdorf

Holländerwindmühle Koßdorf er en tårnmølle beliggende i bydelen Koßdorf i Mühlberg ved Elben, Landkreis Elbe-Elster i den sydlige del af den tyske delstat Brandenburg. Møllen blev opført i 1912, efter familien Humpisch' stubmølle den 12. marts 1912 brændte ned, og blev den 12. december samme år sat i drift. Møllegrunden har siden 1830 været i familien eje. Møllen er stadig i drift og forsyner bagerierne i omegnen.

 
Brandenburg
Vandborg

En vandborg eller et vandslot er en borg eller et slot bygget midt i en voldgrav eller andet vand. Vandet når ydermurene. Vandet tjente som forsvar, og vandborge blev typisk bygget på fladt land, hvor der ikke er anden naturlig barriere.

 
Slotstyper
Borge
15. etape af Tour de France 2009

Femtende etape af Tour de France 2009 blev kørt søndag d. 19. juli og gik fra Pontarlier til Verbier.
Ruten var 207,5 km lang.

 Etape: 15
 Dato: 19. juli
 Længde: 207,5 km
 Danske resultater:
 37. Chris Anker Sørensen + 4.06
 40. Nicki Sørensen + 4.10
 133. Brian Vandborg + 18.12
 Gennemsnitshastighed: 41,0 km/t

Point- og bjergspurter

1. sprint (Thierrens) 
Efter 56,5 km

2. sprint (Martigny-Ville) 
Efter 181 km

1. bjerg (Côte du Rafour) 
3. kategori stigning efter 8 km

2. bjerg (Col des Étroits) 
3. kategori stigning efter 18,5 km

3. bjerg (Côte de la Carrière) 
3. kategori stigning efter 54 km

4. bjerg (Côte de Prévonloup) 
3. kategori stigning efter 74 km

5. bjerg (Col des Mosses) 

2. kategori stigning efter 135 km

6. bjerg (Verbier) 
1. kategori stigning efter 207,5 km

Udgåede ryttere 
 153  Tom Boonen fra  stillede ikke til start.
 81  Vladimir Efimkin fra  stod af.

Resultatliste

Eksternt link 
 Etapeside  på Letour.fr     

15

en:2009 Tour de France, Stage 12 to Stage 21#Stage 15
Følgesygdom

En følgesygdom (lat. sequelae) er en patologisk tilstand, som fremkommer i forbindelse med en sygdom, skade eller anden fysisk traume.

Eksterne henvisninger 
 Sequela definition and general information 
 Traumatic causes of Tempormandibular Joint Disorder (dysfunction) 

Sygdomme
16. etape af Tour de France 2009

Sekstende etape af Tour de France 2009 blev kørt tirsdag d. 21. juli og gik fra Martigny til Bourg-Saint-Maurice.
Ruten var 159 km lang.

 Etape: 16
 Dato: 21. juli
 Længde: 159 km
 Danske resultater:
 59. Chris Anker Sørensen + 10.28
 73. Nicki Sørensen + 10.42
 123. Brian Vandborg + 24.15
 Gennemsnitshastighed: 37,5 km/t

Point- og bjergspurter

1. sprint (Sarre) 
Efter 78,5 km

2. sprint (Pré-Saint-Didier) 
Efter 106 km

1. bjerg (Col du Grand-Saint-Bernard) 

HC kategori stigning efter 40,5 km

2. bjerg (Col du Petit-Saint-Bernard) 
1. kategori stigning efter 128 km

Udgåede ryttere 
 39  Jens Voigt fra Team Saxo Bank styrtede og blev kørt direkte på hospitalet.

Resultatliste

Eksternt link 
 Etapeside  på Letour.fr     

16

en:2009 Tour de France, Stage 12 to Stage 21#Stage 16
Neuburxdorf

Neuburxdorf er en bydel i Bad Liebenwerda i den brandenburgske landkreis Elbe-Elster i Tyskland og ligger omkring otte kilometer sydvest for byen.

Krigfangelejren Staglag IV-B lå placeret få kilometer fra Neuburxdorf. Byens jernbanestation blev under krigen benyttet til transport af fangerne til lejren. 

Byer i Brandenburg
Berkové z Dubé

Berkové z Dubé var en middelalderlig bøhmisk og mæhrisk adelsslægt etableret i 1200-tallet som en gren af Dauba-slægten.

Slægtens endeligt 
Efter Slaget ved Det Hvide Bjerg den 8. november 1620 blev mange af slægtens medlemmer udvist sammen med Fridrich Falcký og land blev dem frataget. En fra linjen, som var loyal over for kejser Ferdinand II, blev forfremmet til kejserens jarl i 1637. Slægten uddøde i det 18. århundrede, selvom nogle af de udviste efter slaget ved Det Hvide Bjerg forblev i Sverige og i Sachsen gennem de 18. og 19. århundreder.

Eksterne henvisninger 
 Kort historie  

Adelsslægter fra Bøhmen
Adelsslægter fra Mæhren
Manton S. Eddy

Manton Sprague Eddy (16. maj 1892 – 10. april 1962) var en generalløjtnant i den amerikanske hær.

Tidlige liv 
Eddy var født i Chicago og tog eksamen fra Shattuck Military School i Faribault, Minnesota i 1913. Han blev indrulleret i den amerikanske hær i 1916. Han var helt igennem infanterist og Manton Eddy gjorde tjeneste i Frankrig i 1. verdenskrig i riffel og maskingevær enheder. Efter at være blevet forfremmet til major, gjorde han tjeneste i besættelseshæren i Tyskland indtil 1919, hvor han vendte tilbage til USA. Efter at være blevet reduceret i rang til kaptajn i 1920, giftede Eddy sig med Mamie Peabody Buttolph et år senere. I mellemkrigsperioden var han medlem af Infantry Board og taktisk instruktør på Command and General Staff College.

2. Verdenskrig 
Årene med forberedelse og træning gav stort udbytte for hæren. I 1941 blev Eddy chef for 114. infanteriregiment. Året efter blev han forfremmet til brigadegeneral og fik kommandoen over 9. infanteridivision under felttoget i Tunesien, invasionen af Sicilien og invasionen i Normandiet. Som leder af 12. korps holdt hans enheder med held stand på den sydlige side af det amerikanske frontfremspring i Slaget i Ardennerne. I april 1945 vendte han på grund af sygdom tilbage til USA. For hans rolle i erobringen af Cherbourg blev Eddy tildelt Distinguished Service Cross.

Efterkrigstiden 
I tiden efter krigen gjorde general Eddy igen tjeneste på Fort Leavenworth, denne gang som kommandant for det derliggende college, fra januar 1948 til juli 1950. Han var leder af en komite, som foretog en grundig gennemgang af officersuddannelsen, og etablerede de trinvise niveau i officersuddannelsen. Som leder af 7. armé gennemførte han dens transformation fra en besættelsesstyrke til en afskrækkelsesstyrke. Han lod sig pensionere med rang af generalløjtnant.

Manton S. Eddy ligger begravet på Arlington National Cemetery.

Kilder 
 hærens side om General Eddy.  Referencer 
 Henry Gerard Phillips: The Making of a Professional: Manton S. Eddy, USA'', Greenwood Press, 2000, 
 "Manton Sprague Eddy" in Dictionary of American Biography, Supplement 7: 1961-1965. American Council of Learned Societies, 1981.

Militærfolk fra USA
Personer fra Chicago
Massegrav

En massegrav er en grav, der indeholder mange, oftest uidentificerede lig. Der er ingen skarp definition for, hvilket minimumsantal af lig der kræves for at en grav kan få betegnelsen massegrav.

Masse- eller fællesgrave var almindelig praksis før udviklingen af pålidelige krematoriekamre i 1873.

Død
Folkeminde
Leland Hobbs

Leland Stanford Hobbs (1892-1966) var født i Massachusetts og voksede op i New Jersey. Han kom på West Point og tog eksamen i juni 1915 i samme årgang som  Dwight D. Eisenhower. Han gjorde tjeneste i Frankrig under 1. Verdenskrig. 

Under 2. Verdenskrig blev han generalmajor og ledede 30. infanteridivision i Europa. Efter krigen var han chef for 9. Korps i Camp Sendai, Japan, og beklædte en række ledende stillinger i USA. Han lod sig pensionere fra hæren i 1953 og blev vicepræsident for colonial Trust Bank i New York. General Hobbs døde på Walter Reed Army Hospital og blev begravet på Arlington National Cemetery.

Referencer

Eksterne kilder 
 Leland Hobbs' papirer, Dwight D. Eisenhower Presidential Library 

Militærfolk fra USA
Personer fra Massachusetts
Clarence Huebner

Clarence Ralph Huebner (24. november 1888 – 23. september 1972) var en amerikansk generalløjtnant i hæren.

Huebner var en dreng fra landet i Bushton, Kansas og brugte næsten syv år på at stige i graderne fra menig til sergent i 18. infanteriregiment inden han blev udnævnt til officer i 1916. Under 1. Verdenskrig ledte han et kompagni, en bataljon og et regiment i 1. infanteridivision fra det første amerikanske regimentsangreb ved Cantigny 
via Soissons, Saint-Mihiel og til Meuse-Argonne. For sin indsats i denne krig fik han to Distinguished Service Cross, en Distinguished Service Medal og en Silver Star. I 1924 gik han på Command and General Staff School på Fort Leavenworth og fungerede i dets lærerstab fra 1929 til 1933.

Som chef for "Big Red One" i 2. Verdenskrig ledede Huebner invasionen på Omaha Beach, smedede gennembruddet ved Saint-Lô, slog den tyske modoffensiv tilbage ved Mortain og forfulgte den tyske hær gennem Frankrig hvilket kulminerede med slaget om Aachen og slaget om Hürtgenskoven. I januar 1945 overtog han kommandoen over 5. korps, som han førte fra Rhinen til Elben, hvor hans tropper som de første fik kontakt med den Røde Hær.

Efter 2. Verdenskrig var Huebner den sidste fungerende militærguvernør for den amerikanske besættelseszone i Tyskland, fra 15. maj – 1. september 1949. Han tog sin afsked i 1950.

Huebner giftede sig med Florence Barret i 1921. Efter hendes død i 1966 giftede Huebner sig med Anna Imelda Mathews i 1968. Hun døde i 1974. Alle tre er begravet sammen på Arlington National Cemetery.

Eksterne kilder 
 Army.mil: Clarence R. Huebner 
 arlingtoncemetery.net biografi

Militærfolk fra USA
Personer fra Kansas
Heinz Günther Guderian

Heinz Günther Guderian (23. august 1914 – 25. september 2004) var en tysk Wehrmacht officer og senere en generalmajor og inspektør for pansertropperne i det vesttyske Bundeswehr og NATO. Han var søn af Heinz Guderian, den berømte general i 2. Verdenskrig.

Heinz Günther Guderian gik ind i den tyske hær som officerskadet den 1. april 1933. Han blev forfremmet til sekondløjtnant i 1935 og fungerede som delingsfører, bataljons og regimentsadjudant og kompagnichef i panserregiment 1 og 35. Han var i kamp under felttoget i Polen (1939) og blev såret to gange under Slaget om Frankrig i 1940. Han tog eksamen fra Generalstabsskolen i 1942 og fungerede som stabsofficer i forskellige pansrede enheder indtil han blev operationsofficer for 116. panserdivision i maj 1942, en stilling han beholdt indtil krigens slutning.

Efter grundlæggelsen af Bundeswehr vendte Guderian tilbage til hæren og fik kommandoen over "Panzerbattalion 3" (senere 174) og senere "Panzerbrigade 14". Han gjorde også tjeneste på en række stabsposter og sluttede af med at være inspektør for pansertropperne, en stilling hans far havde beklædt under 2. verdenskrig. Han gik på pension i 1974.

Guderians udmærkelser omfatter Jernkorset af 2. og 1. klasse, Jernkorsets ridderkors, Verwundetenabzeichen i sølv. Efter krigen fik han bl.a. Forbundsrepublikken Tysklands store kors.

Guderian skrev bogen From Normandy to the Ruhr: With the 116th Panzer Division in WWII (The Aberjona Press, 2001)

Referencer 

 Fellgiebel, Walther-Peer. Die Träger des Ritterkreuzes des Eisernen Kreuzes 1939-1945. Friedburg, Germany: Podzun-Pallas, 2000. .

Generaler fra Tyskland
Modtagere af Jernkorset
Bundesstraße 182

Bundesstraße 182 er en bundesstraße begyndende syd for Wittenberg ved Bundesstraße 2 og løber over Torgau ved Elben til Riesa, hvor den rammer Bundesstraße 169.

Ved Torgau løber vejen sammen med Bundesstraße 183 på en strækning på et par kilometer. Vejen er i alt 80 km og løber i delstaterne Sachsen-Anhalt og Sachsen i retning nordvest-sydøst.

Eksterne henvisninger 

Forbundsveje i Tyskland